ભીમદેવ નાસી છૂટ્યો પણ તેના ૨૦,૦૦૦ રાજપૂતોએ મોઢેરા પાસે મહમૂદનાં ૧૦,૫૦૦૦નાં સૈન્યને ઘમાસાણ લડાઈ આપી. જો કે કોઈ નાયક કે સરદારની આગેવાની વિહીન આ લડાઈ તેઓ હાર્યા. આગળ લાઠીના હમીરજીએ ટાંચા લશ્કર છતાં તેઓને લડાઈ આપી, પણ સ્વાભાવિક જ એક લાખના લશ્કર સામે મેદાની પ્રદેશમાં જીતવું અસંભવ હોય છે. ત્યાંથી મહમૂદ ૧૦૨૬નાં જાન્યુઆરીની ૬ઠી તારીખે સોમનાથ પહોંચ્યો. તે દિવસે ગુરુવાર હતો અને બીજા દિવસે શુક્રવારે બપોરની નમાજ પહેલાં હલ્લો ના થાય તેવી કટ્ટર અંધશ્રદ્ધા ધરાવતા મહમૂદે ગુરુવારે રાત્રે જ હલ્લો કરી દીધો. ન કોઈ કિલ્લો, ન કોઈ સૈન્ય કે ન સાધન સરંજામ છતાં સોમનાથ વાસીઓએ એક લાખના સૈન્યને રાત આખી હંફાવ્યું અને ભીષણ લડાઈ આપી. બીજે દિવસે બંન્ને પક્ષનાં લગભગ ૫૦,૦૦૦ મૃતદેહો પરથી ચાલીને મહમૂદે સોમનાથમાં પ્રવેશ કર્યો. (આ બધી શૌર્યસભર ઘટનાઓ ફિલ્મમાં વણવા લાયક છે પણ …)